ОБЯВЛЕНИЕ ЗА ПОДБОР

Община Пловдив кани потенциални кандидати за позиция **„Педиатър”** в дейност„Подкрепа за осигуряване на здравна детска консултация и дейности по превенция на заболяванията”по проект „Общностен център за деца и семейства -Пловдив” Проектът се реализира по Оперативна програма „Развитие на човешките ресурси”2014-2020г., приоритетна ос 2 „Намаляване на бедността и насърчаване на социалното включване”, процедура на директно предоставяне на безвъзмездна финансова помощ BG05M9OP001-2.004 „Услуги за ранно детско развитие”.

***Цели на проекта:***

Предоставяне на услуги на деца в ранна детска възраст и техните семейства за подобряване на достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализираните институции.Услугите ще се предоставят в Общностен център за деца и семейства на адрес: гр.Пловдив, ул.”Вратцата “ № 4.

**1.Кандидатите следва да отговарят на следните изисквания:**

**Основни изисквания**

* да имат висше образование – завършена образователна степен магистър със специалност „Педиатрия”;
* да имат професионален опит не по-малък от 1 година като педиатър;
* да познават нормативната уредба в областта на здравната грижа за деца;
* да притежава компютърна грамотност;
* да не са осъждани за умишлено престъпление от общ характер.

**Специфични изисквания**

***Ще се счита за предимство:***

* да имат практически опит в работа с деца с увреждания;
* да познават спецификата на здравната дейност с деца с увреждания и техните семейства и др.

**2. Обхват на заданието:**

* Установяване на здравния статус на детето;
* Измерване на височината и теглото на детето, главата, гръдния кош;
* Следене на имунизационния календар, организиране на имунизациите в сътрудничество с личните лекари на децата, съдействие за регистрация при общопрактикуващ лекар;
* Преглед и диагностика на психомоторното развитие - ежемесечно през първата година, на тримесечие през втората година, на полугодие през третата година и веднъж на 6 месеца за деца от 4 до 7 години;
* Профилактика на детските заболявания;
* Провеждане на консултации с родители за смущения в храненето: насърчаване на кърменето, измерване на бебето с цел установяване на количеството кърма, което бебето приема при хранене и др.;
* Провеждане на обучение по здравословно хранене, съответстващо на възрастта и индивидуалните нужди на детето;
* Провеждане на обучение за масажи, упражнения, стимулация и основни грижи за бебето и детето, практики за подобряване на общото здравословно състояние на детето, процедури за оформяне на тялото;
* Разработване на информационни материали, свързани с превенция и профилактика на детските заболявания;
* Провеждане на консултации по отношение на съня – информация по отношение на физико-психологичните страни на съня на децата, консултиране при проблеми със съня, водене на график на спане и др.;
* Осъществяване на сътрудничество с медицинската сестра и медиатора, които подпомагат неговата дейност;
* Подготовка на графици за провеждане на дейностите, в които участва, съгласувано с другите участници в екипа на услугата;
* Създаване и поддържане на база данни относно потребителите по отделните дейности и предоставените им здравни услуги;
* Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други.

**3.Срок на договора и работно време:** С одобрения кандидат ще бъде сключен срочен граждански договор за услуги. Проектът е със заложен срок на изпълнение до 26.09.2018г.

**4. Документи за кандидатстване:**

Заинтересованите кандидати следва да представят следните документи:

- заявление (по образец) ;

- автобиография, с подробно описание на изискуемите в т. 1 квалификация и опит (по образец);

- копие от документи за завършено образование, квалификация, сертификати;

- копие от документи ,удостоверяващи професионалния опит (трудова, осигурителна, служебна книжка и др.)

**5.Срок и начин за подаване на документи :**

Заинтересуваните кандидати следва да подадат документи за кандидатстване в срок до **17.00 ч. на 15.09.2016г**.

Документите могат да се подават в деловодството на община Пловдив на адрес: пл. „Стефан Стамболов“ № 1, всеки работен ден (понеделник – петък) от 9.00 до 17.00 часа.в рамките на срока, определен в обявлението. Кандидати, подали документи след изтичане на срока, няма да бъдат допуснати до участие.

**6**. **Етапи на подбора:**

1. **Етап.** Преглед на кандидатурите по документи.

Селектиране на кандидатите, отговарящи на критериите за образование и професионален опит

**2.Етап.** Провеждане на структурирано интервю с допуснатите кандидати. Чрез структурираното интервю се проверяват мотивацията, деловите качества и личностовите качества.

**3.Етап.** Оценяване и класиране на кандидатите.